kardosdrur/scandi-wiki huggingface dataset:
Mississippi Burning

Mississippi Burning er en film fra 1988 instrueret af Alan Parker. Filmen er et kriminaldrama baseret på en virkelig begivenhed, hvor borgerrettighedsaktivister blev myrdet i 1964 i Mississippi.

Filmens hovedroller spilles af Gene Hackman og Willem Dafoe.

Medvirkende 
 Gene Hackman som Agent Rupert Anderson
 Willem Dafoe som Agent Alan Ward
 Frances McDormand som Mrs. Pell
 Brad Dourif som Deputy Clinton Pell
 Gailard Sartain som Sheriff Ray Stuckey
 R. Lee Ermey som Mayor Tilman
 Stephen Tobolowsky som Clayton Townley
 Michael Rooker som Frank Bailey
 Pruitt Taylor Vince som Lester Cowens
 Badja Djola som Agent Monk
 Kevin Dunn som Agent Bird
 Tobin Bell som Agent Stokes

Priser 
Filmen modtog overvejende positive anmeldelser og blev nomineret til en række filmpriser.

Priser 
 1989: Oscar for bedste fotografering: Peter Biziou
 1989: BAFTA Award for bedste fotografering: Peter Biziou
 1989: Berlin Filmfestival: Sølvbjørnen for bedste skuespiller: Gene Hackman
 1989: BAFTA Award for bedste klipning: Gerry Hambling
 1989: BAFTA Award for bedste lyd: Bill Phillips, Danny Michael, Robert J. Litt, Elliot Tyson, Rick Kline
 1989: British Society of Cinematographers for bedste fotografering: Peter Biziou
 1988: National Board of Review Awards

Nomineringer 
1988: Oscaruddelingen 1989
 Oscar for bedste film
 Oscar for bedste mandlige hovedrolle: Gene Hackman
 Oscar for bedste kvindelige birolle: Frances McDormand
 Oscar for bedste instruktør: Alan Parker
 Oscar for bedste klipning: Gerry Hambling
 Oscar for bedste lyd: Robert J. Litt, Elliot Tyson, Rick Kline and Danny Michael
 1989: Berlin Filmfestival
 Guldbjørnen
 1989: BAFTA Awards
 BAFTA Award for bedste instruktør: Alan Parker
 BAFTA Award for bedste filmmusik: Trevor Jones
 1988: Golden Globe Award
 Golden Globe Award for bedste film — Drama
 Golden Globe Award for bedste instruktør — Film: Alan Parker
 Golden Globe Award for bedste skuespiller - Film drame: Gene Hackman
 Golden Globe Award for bedste manuskript: Chris Gerolmo

Noter

Eksterne Henvisninger 
 

Dramafilm fra USA
Amerikanske film fra 1988
Engelsksprogede film
Steen Smidt-Jensen

Steen Løkkegaard Smidt-Jensen (født 26. januar 1945 i København) er en dansk læge og tidligere dansk atletikudøver, tikæmper som var med i Gentofte IK og atletikklubben Ben Hur. 

Smidt-Jensen deltog i to Olympiske lege; 1968 i Mexico City hvor han opnåede en 8.plads med 7.648 point og 1972 i München hvor det blev en 7. plads med 7.947 point, kun 37 points fra bronzemedaljen. Han deltog også i to EM; 1966 blev det en 14. plads med 6707 point og 1969 en 15. Plads med 6912 point. Hans bedste tikamps resultat blev 7908 point fra OL 1972.
Udover titlerne i tikamp vandt Smidt-Jensen fem danske mesterskaber i hækkeløb, tre i stangspring og et i højdespring. 

Smidt-Jensen fik B.T's guld for årets største danske idrætspræstation 1968.

Smidt-Jensen er i dag overlæge, dr.med. i kirurgi, onkologi og urologi på Gynækologisk/Obstetrisk afdeling på Hvidovre Hospital. Han forsvarede den 21. august 1998 sin doktorsafhandling "Transabdominal Chorionic Villus Sampling Method, Safety and Accuracy".

Personlige rekorder 

 110 meter hækkeløb: 14,1 1972
 Højdespring: 2,05 1971
 Stangspring: 4,90 1968
 Diskoskast: 46,25 1973
 Femkamp: 3773p 1972 (6,85 – 52,65 – 22,2 – 44,58 – 4:26,2)		
 Tikamp: 7909p 1972 (11,07 – 6,95 – 13,35 – 2,01 – 50,10 – 14,65 – 44,80 – 4,80 – 55,24 – 4:24,7)

Referencer 
DAF i tal 1981 

Mangekæmpere fra Danmark
Danske OL-deltagere i atletik
Atleter fra Ben Hur
Atleter fra Gentofte IK
Læger fra Danmark
Personer fra København
Prokrastinering

Prokrastinering er et udtryk inden for psykologi som indebærer udskydelse eller undvigelse af en handling som skal afsluttes. Dette indebærer at fokus forflyttes til andre handlinger som fører til, at personen ikke får udført sit oprindelige arbejde.

Prokrastinering kan føre til stress, dårlig samvittighed og mindsket produktivitet. Det er normalt for de fleste mennesker at prokrastinere til en vis grad, men det kan blive et problem når det går ud over sociale og daglige funktioner. Kronisk prokrastinering kan være et tegn på at en psykisk eller fysisk sygdom ligger bag. Eksempel på sådanne psykiske sygdomme kan være fobier, depression og angst. Hyperaktivitet (ADHD) kan også lede til prokrastinering.

Se også 
 Overspringshandling

Psykologi

Prokrastineringskompensering er et fænomen, som oftest opleves ved sengetid. Mekanismen går ud på, at selvom man burde sove og måske også er træt, så sker der noget når man lægger sig i sengen; man kan ikke sove. Der breder sig en følelse af rastløshed og uro i kroppen. Det kan ses som hjernens kompensering for manglende stimuli gennem dagligdagen. 
En af de hyppigste overspringshandlinger er at tjekke sociale medier. Det er et relativt nyt fænomen, der muligvis kan ses som en af konsekvenserne af samfundets digitalisering. 
Nogle af følgevirkningerne kan være søvnmangel og derved nedsat kognitiv kapacitet den følgende dag. Det kan i nogle tilfælde skabe en selvforstærkende effekt.
Iván Zamorano

Iván Luis Zamorano Zamora (født 18. januar 1967) er en tidligere chilensk fodboldspiller. Som ungdomspiller spillede han i angrebet for Cultural Villa México og Benito Juárez. Derefter spillede han sig på 1. holdet i Benito Juárez, og underskrev sin første professionelle kontrakt. Efter otte sæsoner i denne mindre klub blev han solgt for 35.000 pesos til Deportes Cobresal, fra en øde region ved navn El Salvador. Zamorano spillede for Deportes fra 1986 til 1988, og scorede imponerende 35 mål i 29 kampe.

Efter at have overbevist i den chilenske liga tiltrak hans præstationer opmærksomhed fra Europa. Bologna lagde pengene på bordet, og lokkede det unge talentet over Atlanterhavet. Opholdet blev dog en gigantisk skuffelse, og Zamorano fik aldrig spilletid i ligaen. Derfor blev han solgt videre til schweiziske klub St. Gallen. Zamorano spillede i den klubben fra 1988 til 1991, og scorede 33 mål i 56 kampe.

Denne præstation lagde mange større klubber mærke til, og i 1992 blev Zamorano blev købt af selveste Real Madrid. Efter en noget turbulent start blev han efterhånden fast mand på holdet, og var en pålidelig målscorer i flere sæsoner. I 1995, under træner Jorge Valdano, Zamorano hjalp Real Madrid med at vinde den spanske liga ved at score 27 mål i sæsonen; herunder fire mål mod FC Barcelona. Dette blev han belønnet med Pichichi Trofæet, da han var sæsonens topscorer. Dette år dannede han et meget effektivt samarbejde med Michael Laudrup. I 1992-93 og 1994-95 sæsonerne blev han kåret med EFE Trofæet, som gives til den bedste sydamerikanske spiller i La Liga hvert år af det spanske nyhedsaberu EFE. Zamorano optrådte for Real Madrid i 137 kampe og scorede 77 mål i løbet af sine fire sæsoner. Herefter skiftede han til italienske Internazionale.

I 2001 tog han vestover igen, og rejste tilbage til Sydamerika. Han spillede for América, før han afsluttede den flotte karrieren i yndlingsklubben Colo Colo. 

Zamorano indstillede sin professionelle karriere 2004. Han spillede 69 landskampe for Chile og scorede 34 mål.

Kilder 

Fodboldspillere fra Chile
Fodboldspillere fra FC St. Gallen
Fodboldspillere fra Real Madrid CF
Fodboldspillere fra FC Internazionale Milano
Fodboldspillere fra Colo-Colo
Fodboldspillere fra Club América
Personer fra Santiago de Chile
Deltagere ved verdensmesterskabet i fodbold 1998
Göttinger Hainbund

Göttinger Hainbund  var en litterær gruppe eller digterkreds forbundet ved deres holdning til naturen og  med hældning mod Sturm und Drang.  

Gruppen dannedes 12. september 1772 i universitetsbyen Göttingen; medlemmerne havde lært hinanden at kende dels gennem bidrag til det litterære tidsskrift Göttinger Musenalmanach der var dannet 1770 af Heinrich Christian Boie, dels ved fælles studier. Senest fra 1772 var dette tidsskrift gruppens talerør.

Deres naturbegejstring som modvægt til oplysningens rationalisme peger ganske vist på en vis forbindelse til Sturm und Drang; alligevel er litteraturvidenskaben ikke enige om en klar tilordning.

Gruppen fandt en faderfigur i Friedrich Gottlieb Klopstock. Med hædringen af ham afgrænsede de sig samtidig mod Christoph Martin Wieland og hans stil. Johann Heinrich Voß skriver „[…] Hernach […] aßen wir, punschten, und zuletzt verbrannten wir Wielands Idris und Bildnis.“ ("... så spiste vi og drak punch og til sidst brændte vi Wielands Idris og hans portræt"). Den 2. juli 1773 på Klopstocks fødselsdag, som gruppen i rigt mål (ty ausgiebig) fejrede, kom det til en afbrænding af Wielands værker. Der blev også afbrændt et billede af Wieland som en executio in effigie, sindbilledlig henrettelse.

Betegnelsen  skulle gå tilbage til Friedrich Gottlieb Klopstocks ode Der Hügel und der Hain ("Bakken og lunden"?).
På en gennemrejse i 1774 lod Klopstock sig hylde af gruppens medlemmer; 1775 opløstes den da disse havde færdiggjort deres studier og forlod byen.

Det var blandt andet i denne digterkreds at den såkaldte Anden Berliner Liederschule ("Zweite Berliner Liederschule") fandt en sangbar lyrik som de kunne bruge i deres bestræbelser for at genopvække sansen for forbindelsen af ord og toner og bringe den lødige kunstsang ud til en større kreds.

Et medlem af gruppen var Kieler-professoren C.F. Cramer der var et betydningsfuldt bindeled mellem dansk og tysk musik; han var blandt andet behjælpelig med af skaffe Weyse ophold hos J.A.P. Schulz i København.

Eksterne henvisninger 
 Om grundlæggelsen af Göttinger Hainbund fra et brev af Johann Heinrich Voß
 Breve fra Stolberg-brødrene til Göttinger Hainbund
 Om bogafbrændingen [alle]

Kilder 
 Den tyske Wikipedia-artikel (oldid=55025695) samt Niels Martin Jensen Den danske Romance 1800-1850 og dens musikalske forudsætninger. Kbh.1964.

Noter

Organisationer fra Tyskland
Kunstnersammenslutninger
Digtere fra Tyskland
Oplysningstiden
Etableret i 1772
Patrick Helmes

Patrick Helmes (født 1. marts 1984 i Köln, Vesttyskland) er en tysk tidligere fodboldspiller, der spillede som angriber hos blandt andet FC Köln, Sf Siegen, VfL Wolfsburg og Bayer Leverkusen. I Köln (2005-2008) var han en af de bærende kræfter i klubbens oprykning til Bundesligaen i 2008, og var i en periode også klubbens anfører.

Landshold 
Helmes nåede 13 kampe og to scoringer for Tysklands landshold, som han debuterede for den 28. marts 2007 i en venskabskamp mod Danmark.

Eksterne henvisninger 

Fodboldspillere fra Tyskland
Fodboldspillere fra Sportfreunde Siegen
Fodboldspillere fra 1. FC Köln
Fodboldspillere fra Bayer 04 Leverkusen
Fodboldspillere fra VfL Wolfsburg
Personer fra Köln
Twista

Carl Terrell Mitchell (født d. 27. november 1973) bedre kendt som Twista og tidligere Tung Twista, er en amerikansk rapper. I 1992 ifølge Guinness World Records var han den hurtigste Mc i verden han kunne sige 11.2 ord i sekundet. I 2004 udgav han albummet Kamikaze hans største succes album, singlen "Slow Jamz" røg ind som nr 1 på den Amerikanske Billboard 200.

Diskografi

Solo albummer 
 1992: Runnin' Off at da Mouth
 1994: Resurrection
 1997: Adrenaline Rush 
 1999: Legit Ballin'
 2004: Kamikaze 
 2005: The Day After 
 2007: Adrenaline Rush 2007
 2009: Category F5

Album med Speedknot Mobstaz 
 1998: Mobstability
 2008: Mobstability II: Nation Business

Eksterne henvisninger 

 
 

Rappere fra USA
Spitzingsee

Spitzingsee er navnet på en bjergsø i Alperne i den sydlige del af Bayern, og navnet på en landsby ved søen, som er en del af kommunen Schliersee.

Beliggenhed 
Spitzingsee ligger omkring 5 kilometer syd for Schliersees og få hundrede meter syd for bjergpasset Spitzingsattel i en højde af 1.084 moh. i de Bayerske Alper. Med et areal på 28,3 hektar er det den største højtbeliggende bjergsø i Bayern. Søen er op til 16,30 meter dyb. Den har udløb i Rote Valepp, der forener sig med Weißen Valepp ved Kaiserklause (Forsthaus Valepp) for i Tyrol som Grundache senere Brandenberger Ache munder ud i floden Inn. Spitzingsee har et forholdsvis stort afvandingsareal på 7,51 km²

Landsbyen 
Landsbyen Spitzingsee på søbredden har cirka 200 indbyggere, og hører til kommunen Schliersee.

Omliggende bjergområde 
De kendeste toppe i Mangfallbjergene rundt om Spitzingsee hedder Jägerkamp, Aiplspitz, Rauhkopf, Taubenstein, Rotwand (1.885 moh.), Ruchenköpfe, Stolzenberg, Rotkopf, Rosskopf, Stümpfling, Bodenschneid und Brecherspitz.

Rundt om søen ligger skisportsområdet Skigebiet Spitzingsee, med forskellige typer skilifte op til løjperne hvor hovedområdet er på bjerget Stümpfling.

Eksterne henvisninger 

 Webseite rund um den Spitzingsee
 Interaktives 360° Panorama vom Spitzingsee 

Landkreis Miesbach
Søer i Bayern
Stefan Kießling

Stefan Kießling (født 25. januar 1984 i Lichtenfels, Vesttyskland) er en tysk tidligere fodboldspiller, der fra 2006 til 2018 spillede som angriber hos Bundesliga-klubben Bayer Leverkusen. Han har tidligere spillet for 1. FC Nürnberg.

Landshold 
Kießling står noteret for seks kampe for Tysklands landshold, som han debuterede for den 28. marts 2007 i en venskabskamp mod Danmark. Han deltog ved VM i 2010 i Sydafrika.

Referencer

Eksterne henvisninger 

 

Fodboldspillere fra Tyskland
Fodboldspillere fra 1. FC Nürnberg
Fodboldspillere fra Bayer 04 Leverkusen
Personer fra Bayern
Deltagere ved verdensmesterskabet i fodbold 2010
Manuel Friedrich

Manuel Friedrich (født 13. september 1979 i Bad Kreuznach, Vesttyskland) er en tysk fodboldspiller, der spillede som forsvarsspiller for blandt andet Mainz 05, Bayer Leverkusen og Werder Bremen.

Landshold 
Friedrich nåede at spille 9 kampe for Tysklands landshold, som han debuterede for den 16. august 2006 i en venskabskamp mod Sverige.

Eksterne henvisninger 

Fodboldspillere fra Tyskland
Fodboldspillere fra Mainz 05
Fodboldspillere fra Werder Bremen
Fodboldspillere fra Bayer 04 Leverkusen
Personer fra Rheinland-Pfalz
Fodboldspillere fra Borussia Dortmund
Scott Storch

Scott Storch (født d. 16. december 1973) er en amerikansk pladeproducer, som har produceret for 50 Cent, Dr. Dre, Eminem, R. Kelly m.fl.

Ekstern henvisning 
 Scott Storch, AllMusicGuide 

Musikproducere
Musikere fra Canada
Silent Hill 2

Silent Hill 2 er den anden udgivelse i Silent Hill horror-spillene. Det blev udgivet i 2001 til Playstation 2. Man følger ikke de samme personer som i det oprindelige Silent Hill-spil, men spillet foregår stadig i byen Silent Hill.

Plot 
I spillet styrer man James Sunderland, som er taget til Silent Hill efter på mystisk vis at have modtaget et brev fra sin kone Mary, som døde af en sygdom for tre år siden. I brevet beder hun James om at mødes ved deres "special place". I sin søgen møder han Maria, som ligner Mary på en prik. Maria kender dog intet til Mary men beder om at følge med James, da hun ikke mener at hun kan klare sig alene. Næsten overalt i Silent Hill kan man møde frygtindgydende og bizarre monstre der alle har det til fælles, at de på hver sin måde afspejler James egen psyke. Som spillet skrider frem erfarer James mere om sin kones død end han havde ønsket at vide.

Personer 
 James Sunderland er hovedpersonen, som drager til Silent Hill for at lede efter sin afdøde kone.
 Mary Sheperd-Sunderland er James hustru som døde tre år inden spillets begyndelse. I de sidste år af hendes liv led hun af en uspecificeret sygdom.
 Maria er en kvinde James møder i Rosewater Park. Hendes ansigt er nøjagtigt magen til Marys, men hendes adfærd er helt anderledes.
 Angela Orosco er en psykisk ustabil ung kvinde som James møder på kirkegården. Hun leder efter sin mor i Silent Hill. Hendes foruroligende adfærd forklares indirekte gennem spillets løb.
 Eddie Dombrowski er en ung mand der i starten synes ufarlig, men viser sig at være psykisk ustabil og voldelig som følge af livslang mobning på grund af hans overvægt.
 Laura er en pige som af en ukendt grund gør James' mission svær. Hun virker til at vide noget om Mary.

Monstre 
 Lying figure er det første monster James møder. Det er et brunligt menneskelignende væsen, hvis arme er groet fast på kroppen. Det angriber ved at spytte syre. Når det ligger ned, er det i stand til at bevæge sig hurtigt rundt.
 Mannequins er hvide hovedløse tøjmannequiner, hvis arme er erstattet med ben. Mannequinnen angriber med sine to øverst ben. De reagerer på lys og står stille indtil James er få meter fra dem.
 Bubblehead Nurses er ansigtløse, zombie-lignende sygeplejersker i nedringede uniformer. De er væbnet med metalrør.
 Mandarin er et abelignende væsen med store rør-lignende arme. De svinger rundt på undersiden af de metalgitre som nogle gange udgør gulvet. Det angriber James mens han passerer over dem.
 Crawlers ligner store kakerlakker. De angriber ved at bide til James' fødder.
 Prisoners er to monstre der på intet tidspunkt kan ses. De findes i fængselscellerne i Toluca Prison, hvor de banker tremmer og udstøder dybe lyde. De udgør ingen farer, men James kan skyde dem, hvorpå de udstøder menneskelige smerteskrig.
 Abstract Daddy ligner en vandrende seng med to menneskelige skikkelser på.

Referencer

Eksterne henvisninger 
 

Computerspil fra 2001
2
PlayStation 2-spil
Windows-spil
Xbox-spil
Sinéad Mulvey

Sinéad Mulvey repræsenterer Irland i Eurovision Song Contest 2009 med sangen Et Cetera, som er skrevet af Niall Mooney, Jonas Gladnikoff, Christina Schilling og Daniele Moretti. Med på scenen har hun også pigebandet Black Daisy.

Sangere fra Irland
Irlands Eurovision Song Contest-deltagere
Deltagere ved Eurovision Song Contest 2009
Tjek fødselsår
Black Daisy

Black Daisy  er et irsk pigeband, der sammen med Sinéad Mulvey repræsenterer Irland i Eurovision Song Contest 2009.
Irlands bidrag hedder Et Cetera og er skrevet af Niall Mooney, Jonas Gladnikoff, Daniele Moretti og Christina Schilling.

Eksterne henvisninger 

Musikgrupper fra 2008
Musikgrupper fra Irland
Irlands Eurovision Song Contest-deltagere
Deltagere ved Eurovision Song Contest 2009
Øster Gammelby

Øster Gammelby er en lille bebyggelse i Sønderjylland, beliggende i Visby Sogn ganske nær Vadehavet, ca. 2 kilometer vest for Visby ved Bredebro. Bebyggelsen ligger i Tønder Kommune og tilhører Region Syddanmark. 

Naturen omkring Øster Gammelby er sønderjysk marskland med marskmandshuse.
I selve Øster Gammelby er der en aktiv landsbyforening, som jævnligt afholder lokale arrangementer fordelt på hele året. 

Indtil kommunalreformen i 2007 lå landsbyen i Bredebro Kommune, og indtil kommunalreformen – 1970, i Tønder, Højer og Lø Herred i det daværende Tønder Amt.

Eksterne henvisninger 
 Læs om stemningen ved Skt.Hans i Øster Gammelby

Lokaliteter i Tønder Kommune
Era

Era er et musikprojekt af den franske komponist Eric Levi, som ofte baseres på messen i et fantasisprog, der minder om latin. Musikken kan beskrives som New Age. Deres musik blander klassisk musik, opera, gregoriansk sang og elektronisk musik med andre samtidige stilarter og kan minde om musikprojektet Enigma.

Deres musik blev brugt i soundtracket til den franske film Les Visiteurs og i Sylvester Stallones Driven. Eric Levi bruger engelske kor til at indspille sangene. Sangen "Ameno" blev brugt i Australien i "The Power of Yes"-reklamerne for Optus Communications. Bandet har solgt mere end 12 millioner album. Era er også kendte blandt udøvere af MMA da deres sang "Enae Volare Mezzo" er temasang for Fedor Emelianenko, ligesom sangen "Ameno Dorime" bruges af Fedors lillebror Aleksander Emelianenko.

Til Eras livekoncerter er vokalister ofte klædt i middelalderligt tøj og rustning.

Diskografi

Studiealbum 
 Era, 1998
 Era 2, 2000
 The Mass, 2003
 The Very Best of Era (kompilering), 2004
 Reborn, 2008
 The Essential, 2010

Opsamlingsalbum 
 2005: The Very Best of Era

Referencer

Eksterne henvisninger 
 
 

Musikgrupper fra Frankrig
Musikgrupper fra 1996
Brandstation

En brandstation er en bygning, som er tilholdssted for et brandvæsen og deres udstyr. Der findes forskellige typer brandstationer alt efter, om det er en station for fuld- eller deltidsbrandfolk, eller det er en mindre brandstation.

Der er typisk garageanlæg, hvor brandbilerne står klar til udrykning, samt forskellige former for opholdslokaler. Hvis stationen er døgnbemandet, har man desuden lokaler til madlavning, hvile og omklædning. Herudover er ofte også kontorer til administrationen. På større stationer, kan man tillige finde værksteder, vaskehaller, vagtcentral.

En hjælpebrandstation er en lille brandstation, hvor der kun er få køretøjer, som ved behov får hjælp fra en fjernere liggende station, der så huser den store udrykningsstyrke. Denne løsning vælges ofte i områder med lav aktivitet, da det er mere økonomisk end at etablere en stor station, hvor der kan være langt mellem udrykningerne.

Visse mindre stationer deler arealer og bygninger med f.eks. en lokal virksomhed eller rådhus, hvor man så kan deles om udgifterne til bygningerne, men hvor mandskabet så arbejder meget tæt på.

Se også 
 Ambulancestation

Bygninger, konstruktioner og anlæg
Brandslukning
Brandvæsen
Kara Koyunlu

Kara Koyunlu eller Qara Qoyunlu (Sorte Får) var et shiitisk klan-baseret dynasti som havde herredømmet over det nuværende Østtyrkiet, Aserbajdsjan, Vestiran og Irak i mellem 1375 og 1468.Nogle historikere er af den opfattelse, at de er moderne aserbajdsjanereQara Qoyunlu-herskeren Jihanshah er en velkendt repræsentant for aserbajdsjansk litteratur.

Historie 
Den herskende familie kom fra Yıwa-stammen af ​​Oghuz-tyrkerne, især Baharlus, som i det fjortende århundrede ejede jorder nord for Van-søen og i Mosul i Øvre Mesopotamien.  Udover Baharlu var stammerne, der dannede Kara Koyunlu, azerisk-talende tyrkiske besætninger.  De var Saadlu, Karamanlu, Alpaut, Dukharlu, Jagirlu, Hajilu, Agaceri.  [side påkrævet] Ifølge Faruk Sümer var Kara Koyunlu-stammen uden tvivl en understamme (oba).  Oghuz og Minorsky hævder, at denne understamme tilhørte Yiwa, er sandsynligvis korrekt.

ressourcer 

Slægter
Islam
Irans historie
Tyrkiets historie
Forhenværende asiatiske lande
Mellemøstens historie
Sweating Bullets

"Sweating Bullets" er en single udgivet af det amerikanske thrash metal-band Megadeth fra deres album Countdown to Extinction. Sangen blev udgivet som single i 1993, og nåede en 29. plads på den amerikanske Mainstream Rock-hitliste samt 26. plads i Storbritannien. Teksten omhandler personlighedsspaltning.

Musikvideo 
Musikvideoen til "Sweating Bullets" viser bandets medlemmer i et sindssygehospital, hvor forsanger Dave Mustaine har op til flere diskussioner med andre udgaver af sig selv.

Spor

Disk 1 
 "Sweating Bullets (Anxiety Edit)" (Mustaine) – 4:11
 "Symphony Of Destruction (Live)" (Mustaine) – 4:03
 "Countdown To Extinction (Live)" (Mustaine/Menza/Ellefson/Friedman) – 4:21
 "Symphony Of Destruction (Edited Gristle Mix)" (Mustaine) – 3:49

Disk 2 
 "Sweating Bullets (Live)" (Mustaine) – 5:00
 "Ashes In Your Mouth (Live)" (Mustaine/Menza/Ellefson/Friedman) – 6:27
 "Symphony Of Destruction (Gristle Mix)" (Mustaine) – 9:52

Singler fra 1993
Megadeth-singler
Børnehuset

Børnehuset i Sankt Peders Stræde 17 i København var et hus, som fra 1993 til 1. februar 2003 var hjemsted for børnemagtsbevægelsen i København – et "alternativt værested for kreative kræfter i København". Husets ejer, John Olsen, lod de autonome unge indrette sig i det kondemnerede hus, som de udsmykkede med farver, bannere og plakater. John Olsen døde i august 2001, og den nye ejer ønskede ikke at lade Børnehuset fortsætte.

Efter lukningen af Børnehuset besluttede Borgerrepræsentationen, at de unge skulle genhuses et andet sted i byen, men denne genhusning blev aldrig gennemført.

I 1996 lavede instruktøren Helle Hansen en dokumentarfilm om huset og dets brugere.

Eksterne henvisninger 
 http://www.pisserenden.com/info/pisserenden.html 
 http://anarchistlink.wordpress.com/film/#Bornehuset
 http://www.kbhbase.kk.dk/kbhbase/mn_6474.nsf/VisNyhedInternet?open&serial=TCHN-5HV9X8 

Autonome grupper og tilholdssteder i Danmark
Indre By (København)
Etableret i 1993
Ophørt i 2003